CELEX: 32006R1968
Language: el
Date: 2006-12-21
Title: Κανονισμός (ΕΚ) αριθ. 1968/2006 του Συμβουλίου, της 21ης Δεκεμβρίου 2006, σχετικά με τις χρηματοδοτικές συνεισφορές της Κοινότητας στο Διεθνές Ταμείο για την Ιρλανδία (2007-2010)

L 409/86        EL                Επίσημη Εφημερίδα της Ευρωπαϊκής Ένωσης               30.12.2006
                    ΚΑΝΟΝΙΣΜΟΣ (ΕΚ) αριθ. 1968/2006 ΤΟΥ ΣΥΜΒΟΥΛΙΟΥ
                                     της 21ης ∆εκεµβρίου 2006
       σχετικά µε τις χρηµατοδοτικές συνεισφορές της Κοινότητας στο ∆ιεθνές Ταµείο για την
                                        Ιρλανδία (2007-2010)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,
   την πρόταση της Επιτροπής,
   τη γνώµη του Ευρωπαϊκού Κοινοβουλίου,
 ---pagebreak--- 30.12.2006      EL                   Επίσημη Εφημερίδα της Ευρωπαϊκής Ένωσης                  L 409/87
    Εκτιµώντας τα ακόλουθα:
    (1)     Το ∆ιεθνές Ταµείο για την Ιρλανδία (εφεξής «Ταµείο») ιδρύθηκε το 1986 µε τη συµφωνία
            της 18ης Σεπτεµβρίου 1986, µεταξύ της κυβέρνησης της Ιρλανδίας και της κυβέρνησης
            του Ηνωµένου Βασιλείου της Μεγάλης Βρετανίας και Βορείου Ιρλανδίας, σχετικά µε το
            ∆ιεθνές Ταµείο για την Ιρλανδία (εφεξής «συµφωνία») µε σκοπό την προώθηση της
            οικονοµικής και κοινωνικής προόδου, και την ενθάρρυνση των επαφών, του διαλόγου και
            της συµφιλίωσης µεταξύ των εθνικιστών και των ενωτικών σε όλη την Ιρλανδία,
            υλοποιώντας έναν από τους δεδηλωµένους στόχους της αγγλο-ιρλανδικής συµφωνίας της
            15ης Νοεµβρίου 1985.
    (2)     Η Κοινότητα, αναγνωρίζοντας ότι οι στόχοι του Ταµείου βρίσκονται σε αντιστοιχία µε
            τους επιδιωκόµενους από την ίδια, χορηγεί χρηµατοδοτικές συνεισφορές στο Ταµείο από
            το 1989. Για την περίοδο 2005-2006, ανελήφθησαν από τον κοινοτικό προϋπολογισµό
            15 εκατοµµύρια ευρώ για καθένα από τα έτη 2005 και 2006 σύµφωνα µε τον κανονισµό
            (ΕΚ) αριθ. 177/2005 του Συµβουλίου, της 24ης Ιανουαρίου 2005, σχετικά µε τις
            χρηµατοδοτικές συνεισφορές της Κοινότητας στο ∆ιεθνές Ταµείο για την Ιρλανδία 1. Ο εν
            λόγω κανονισµός λήγει στις 31 ∆εκεµβρίου 2006.
    1
           ΕΕ L 30 της 3.2.2005, σ. 1.
 ---pagebreak--- L 409/88       EL                 Επίσημη Εφημερίδα της Ευρωπαϊκής Ένωσης                  30.12.2006
   (3)    Οι αξιολογήσεις που διενεργήθηκαν σύµφωνα µε το άρθρο 5 του κανονισµού (ΕΚ) αριθ.
          177/2005 επιβεβαίωσαν την ανάγκη περαιτέρω στήριξης των δραστηριοτήτων του
          Ταµείου και παράλληλης ενίσχυσης της συνέργειας των στόχων και του συντονισµού µε
          τις παρεµβάσεις των ∆ιαρθρωτικών Ταµείων, ιδίως µε το ειδικό πρόγραµµα για την ειρήνη
          και τη συµφιλίωση στη Βόρειο Ιρλανδία και στις µεθοριακές κοµητείες της Ιρλανδίας
          (εφεξής «πρόγραµµα PEACE») το οποίο θεσπίσθηκε σύµφωνα µε τον κανονισµό (ΕΚ)
          αριθ. 1260/1999 του Συµβουλίου, της 21ης Ιουνίου 1999, περί γενικών διατάξεων για τα
          ∆ιαρθρωτικά Ταµεία1.
   (4)    Η ειρηνευτική διαδικασία στη Βόρεια Ιρλανδία απαιτεί τη συνέχιση της κοινοτικής
          στήριξης για το Ταµείο και µετά τις 31 ∆εκεµβρίου 2006. Αναγνωρίζοντας την ειδική
          προσπάθεια για την ειρηνευτική διαδικασία, χορηγήθηκε στο πρόγραµµα PEACE
          πρόσθετη υποστήριξη από τα ∆ιαρθρωτικά Ταµεία για την περίοδο 2007 έως 2013
          σύµφωνα µε το άρθρο 22 του παραρτήµατος II του κανονισµού (ΕΚ) αριθ. 1083/2006 του
          Συµβουλίου περί καθορισµού γενικών διατάξεων για το Ευρωπαϊκό Ταµείο
          Περιφερειακής Ανάπτυξης, το Ευρωπαϊκό Κοινωνικό Ταµείο και το Ταµείο Συνοχής και
          την κατάργηση του κανονισµού (ΕΚ) αριθ. 1260/1999 2.
   (5)    Στη συνεδρίασή του στις Βρυξέλλες, στις 15 και 16 ∆εκεµβρίου 2005, το Ευρωπαϊκό
          Συµβούλιο κάλεσε την Επιτροπή να λάβει τα αναγκαία µέτρα προκειµένου να συνεχισθεί
          η κοινοτική στήριξη για το Ταµείο καθώς εισέρχεται στην κρίσιµη τελική φάση των
          εργασιών του έως το 2010.
   1
         ΕΕ L 161 της 26.6.1999, σ. 1. Κανονισµός όπως τροποποιήθηκε τελευταία µε τον
         κανονισµό (ΕΚ) αριθ. 173/2005 (ΕΕ L 29 της 2.2.2005, σ. 3) και καταργήθηκε και
         αντικαταστάθηκε από τον κανονισµό (ΕΚ) αριθ. 1083/2006 (ΕΕ L 210 της 31.7.2006, σ. 25)
         από την 1η Ιανουαρίου 2007.
   2
         ΕΕ L 210 της 31.7.2006, σ. 25.
 ---pagebreak--- 30.12.2006     EL                  Επίσημη Εφημερίδα της Ευρωπαϊκής Ένωσης                  L 409/89
    (6)    Ο κύριος σκοπός του παρόντος κανονισµού είναι να στηρίξει την ειρήνη και τη
           συµφιλίωση µέσω ενός φάσµατος δραστηριοτήτων ευρύτερων από εκείνες που
           καλύπτονται από τα ∆ιαρθρωτικά Ταµεία, και οι οποίες υπερβαίνουν το πεδίο εφαρµογής
           της πολιτικής της Κοινότητας σχετικά µε την οικονοµική και κοινωνική συνοχή.
    (7)    Η κοινοτική συνεισφορά στο Ταµείο θα πρέπει, κατά τα έτη 2007, 2008, 2009 και 2010 να
           λάβει τη µορφή οικονοµικών συνεισφορών, και, εποµένως, να λήξει ταυτόχρονα µε την
           παύση λειτουργίας του Ταµείου.
    (8)    Όσον αφορά την κατανοµή της κοινοτικής συνεισφοράς, το Ταµείο θα πρέπει να δίδει
           προτεραιότητα στα σχέδια διασυνοριακού ή διακοινοτικού χαρακτήρα, κατά τρόπο που να
           συµπληρώνονται οι δραστηριότητες που χρηµατοδοτούνται από το πρόγραµµα PEACE
           κατά το διάστηµα 2007 έως 2010.
    (9)    Βάσει της συµφωνίας, όλοι οι συνεισφέροντες οικονοµικά στο Ταµείο συµµετέχουν ως
           παρατηρητές στις συνεδριάσεις του διοικητικού συµβουλίου του ∆ιεθνούς Ταµείου για την
           Ιρλανδία.
    (10)   Είναι ζωτικής σηµασίας να εξασφαλισθεί ο κατάλληλος συντονισµός µεταξύ των
           δραστηριοτήτων του Ταµείου και εκείνων που χρηµατοδοτούνται από τα ∆ιαρθρωτικά
           Ταµεία της Κοινότητας βάσει του άρθρου 159 της συνθήκης, και ιδίως βάσει του
           προγράµµατος PEACE.
    (11)   Η παρεχόµενη από το Ταµείο στήριξη θα πρέπει να θεωρείται αποτελεσµατική µόνο
           εφόσον επιφέρει αειφόρο οικονοµική και κοινωνική βελτίωση και δεν χρησιµοποιείται για
           να υποκαθιστά άλλες δηµόσιες ή ιδιωτικές δαπάνες.
 ---pagebreak--- L 409/90       EL                 Επίσημη Εφημερίδα της Ευρωπαϊκής Ένωσης                  30.12.2006
   (12)   Μια αξιολόγηση γα την επανεξέταση των διατάξεων παύσης λειτουργίας του Ταµείου θα
          πρέπει να πραγµατοποιηθεί πριν από την 1η Ιουλίου 2008.
   (13)   Ποσό δηµοσιονοµικής αναφοράς, κατά την έννοια του σηµείου 38 της διοργανικής
          συµφωνίας της 17ης Μαΐου 2006, µεταξύ του Ευρωπαϊκού Κοινοβουλίου, του Συµβουλίου
          και της Επιτροπής σχετικά µε τη δηµοσιονοµική πειθαρχία και τη χρηστή δηµοσιονοµική
          διαχείριση1 εντάσσεται στον παρόντα κανονισµό, για ολόκληρη τη διάρκεια ισχύος του
          προγράµµατος, χωρίς µε αυτό να θίγονται οι εξουσίες της αρµόδιας για τον
          προϋπολογισµό αρχής, όπως προσδιορίζονται στη συνθήκη.
   (14)   Το ποσό της κοινοτικής συνεισφοράς προς το Ταµείο θα πρέπει να ανέρχεται σε
          15 εκατοµµύρια ευρώ για καθένα από τα έτη 2007, 2008, 2009 και 2010, εκφραζόµενο σε
          τρέχουσες αξίες.
   (15)   Η στρατηγική του Ταµείου που δροµολογήθηκε για την τελική φάση των δραστηριοτήτων
          του (2006-2010) και που ονοµάζεται «Sharing this Space» επικεντρώνεται σε τέσσερις
          βασικούς τοµείς: δηµιουργία θεµελίων για συµφιλίωση στις πλέον περιθωριοποιηµένες
          κοινότητες, δηµιουργία γεφυρών για επαφή ανάµεσα στις διαιρεµένες κοινότητες, πρόοδος
          προς την κατεύθυνση µιας κοινωνίας µε µεγαλύτερο βαθµό ενσωµάτωσης, και δηµιουργία
          κληρονοµιάς. Κατά συνέπεια, ο τελικός σκοπός του Ταµείου και του παρόντος
          κανονισµού είναι να ενθαρρυνθεί η συµφιλίωση µεταξύ των κοινοτήτων.
   (16)   Η κοινοτική στήριξη θα συµβάλλει στην ενίσχυση της αλληλεγγύης µεταξύ των κρατών
          µελών και µεταξύ των λαών τους.
   (17)   Η έκδοση του παρόντος κανονισµού κρίνεται αναγκαία για την επίτευξη των στόχων της
          Κοινότητας κατά τη λειτουργία της κοινής αγοράς. ∆εδοµένου ότι η συνθήκη δεν προνοεί
          συγκεκριµένα για τις αναγκαίες εξουσίες, ο παρών κανονισµός θα πρέπει να εκδοθεί µε
          βάση το άρθρο 308 της συνθήκης,
   1
         ΕΕ C 139 της 14.6.2006, σ. 1.
 ---pagebreak--- 30.12.2006      EL                  Επίσημη Εφημερίδα της Ευρωπαϊκής Ένωσης                  L 409/91
    ΕΞΕ∆ΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
                                                   Άρθρο 1
    Το ποσό δηµοσιονοµικής αναφοράς για την υλοποίηση του ∆ιεθνούς Ταµείου για την Ιρλανδία
    (εφεξής «Ταµείο») για την περίοδο 2007-2010 ανέρχεται σε 60 εκατοµµ. ευρώ.
    Η αρµόδια για τον προϋπολογισµό αρχή εγκρίνει ετήσιες πιστώσεις εντός των ορίων του
    δηµοσιονοµικού πλαισίου.
                                                   Άρθρο 2
    Η συνεισφορά χρησιµοποιείται από το Ταµείο µε βάση τη συµφωνία της 18ης Σεπτεµβρίου 1986
    µεταξύ της κυβέρνησης της Ιρλανδίας και της κυβέρνησης του Ηνωµένου Βασιλείου της Μεγάλης
    Βρετανίας και Βορείου Ιρλανδίας, σχετικά µε το ∆ιεθνές Ταµείο για την Ιρλανδία (εφεξής
    «Συµφωνία»).
    Όσον αφορά την κατανοµή της συνεισφοράς, το Ταµείο δίδει προτεραιότητα στα σχέδια
    διασυνοριακού ή διακοινοτικού χαρακτήρα, κατά τρόπο που να συµπληρώνονται οι
    δραστηριότητες που χρηµατοδοτούνται από τα ∆ιαρθρωτικά Ταµεία, και ειδικά αυτών του
    προγράµµατος PEACE για τη Βόρεια Ιρλανδία και τις µεθοριακές κοµητείες της Ιρλανδίας.
    Η συνεισφορά χρησιµοποιείται έτσι ώστε να επιφέρει αειφόρο οικονοµική και κοινωνική βελτίωση
    των συγκεκριµένων περιοχών. ∆εν χρησιµοποιείται για να υποκαθιστά άλλες δηµόσιες ή ιδιωτικές
    δαπάνες.
 ---pagebreak--- L 409/92        EL                  Επίσημη Εφημερίδα της Ευρωπαϊκής Ένωσης                 30.12.2006
                                                  Άρθρο 3
   Η Επιτροπή εκπροσωπεί την Κοινότητα, µε την ιδιότητα του παρατηρητή, στις συνεδριάσεις του
   διοικητικού συµβουλίου του Ταµείου (εφεξής «διοικητικό συµβούλιο»).
   Το Ταµείο εκπροσωπείται, µε την ιδιότητα του παρατηρητή, στις συνεδριάσεις της επιτροπής
   παρακολούθησης του προγράµµατος PEACE, και όπου χρειάζεται, στις άλλες παρεµβάσεις των
   ∆ιαρθρωτικών Ταµείων.
                                                  Άρθρο 4
   Η Επιτροπή, σε συνεργασία µε το διοικητικό συµβούλιο του Ταµείου, καθορίζει τις κατάλληλες
   διαδικασίες για την ενίσχυση του συντονισµού σε όλα τα επίπεδα µεταξύ του Ταµείου και των
   διαχειριστικών οργάνων και των φορέων υλοποίησης που έχουν συσταθεί βάσει των οικείων
   παρεµβάσεων των ∆ιαρθρωτικών Ταµείων, ιδίως βάσει του προγράµµατος PEACE.
                                                  Άρθρο 5
   Η Επιτροπή, σε συνεργασία µε το διοικητικό συµβούλιο του Ταµείου, καθορίζει τις κατάλληλες
   διαδικασίες προβολής και ενηµέρωσης, προκειµένου να προβάλλεται η συµµετοχή της Κοινότητας
   στα έργα που χρηµατοδοτούνται από το Ταµείο.
 ---pagebreak--- 30.12.2006       EL                 Επίσημη Εφημερίδα της Ευρωπαϊκής Ένωσης                   L 409/93
                                                   Άρθρο 6
    Το αργότερο έως τις 30 Ιουνίου 2008, το Ταµείο πρέπει να υποβάλει στην Επιτροπή τη στρατηγική
    του για την παύση των δραστηριοτήτων του, συµπεριλαµβάνοντας:
    α)       σχέδιο δράσης µε προβλεπόµενες πληρωµές και µια προβλεπόµενη ηµεροµηνία διάλυσης·
    β)       µια διαδικασία αποδέσµευσης·
    γ)       τη διαχείριση τυχόν υπολειµµατικών ποσών και τόκων που προκύπτουν κατά την παύση
             λειτουργίας του Ταµείου.
    Οι επόµενες πληρωµές στο Ταµείο εξαρτώνται από την έγκριση της στρατηγικής παύσης
    λειτουργίας από την Επιτροπή. Εάν η στρατηγική για την παύση λειτουργίας δεν υποβληθεί έως τις
    30 Ιουνίου 2008, οι πληρωµές στο Ταµείο διακόπτονται έως την παραλαβή της στρατηγικής.
                                                   Άρθρο 7
    1.       Η Επιτροπή διαχειρίζεται τις συνεισφορές.
             Με την επιφύλαξη της παραγράφου 2, η ετήσια συνεισφορά καταβάλλεται σε δόσεις ως
             εξής:
             α)    Μια πρώτη προκαταβολή ύψους 40% καταβάλλεται αφού η Επιτροπή λάβει γραπτή
                   δέσµευση, υπογεγραµµένη από τον Πρόεδρο του διοικητικού συµβουλίου του
                   Ταµείου, σύµφωνα µε την οποία το Ταµείο συµµορφώνεται µε τους όρους για τη
                   χορήγηση της συνεισφοράς που καθορίζονται στον παρόντα κανονισµό·
 ---pagebreak--- L 409/94        EL                  Επίσημη Εφημερίδα της Ευρωπαϊκής Ένωσης                 30.12.2006
            β)    µια δεύτερη προκαταβολή ύψους 40% καταβάλλεται έξι µήνες αργότερα·
            γ)    η τελική πληρωµή του υπολοίπου 20% καταβάλλεται αφού προηγουµένως η
                  Επιτροπή λάβει και αποδεχθεί την ετήσια έκθεση δραστηριοτήτων του Ταµείου και
                  τους ελεγµένους λογαριασµούς για το εν λόγω έτος.
   2.       Πριν καταβάλλει µία δόση, η Επιτροπή αξιολογεί τις οικονοµικές ανάγκες του Ταµείου, µε
            βάση το διαθέσιµο υπόλοιπο του Ταµείου κατά τον προγραµµατισθέντα για κάθε πληρωµή
            χρόνο. Εάν, από την αξιολόγηση, προκύψει ότι οι οικονοµικές ανάγκες του Ταµείου δεν
            δικαιολογούν καταβολή µιας από τις εν λόγω δόσεις, η σχετική πληρωµή αναστέλλεται.
            Η Επιτροπή επανεξετάζει αυτή την απόφαση µε βάση τις νέες πληροφορίες που παρέχει το
            Ταµείο και επαναλαµβάνει τις πληρωµές όταν θα κρίνει ότι αυτές δικαιολογούνται.
                                                  Άρθρο 8
   Συνεισφορά από το Ταµείο µπορεί να χορηγείται για µία ενέργεια, η οποία λαµβάνει ή πρόκειται να
   λάβει οικονοµική ενίσχυση βάσει παρέµβασης των ∆ιαρθρωτικών Ταµείων, µόνον εφόσον το ποσό
   αυτής της οικονοµικής ενίσχυσης µαζί µε το 40% της συνεισφοράς από το Ταµείο δεν υπερβαίνουν
   το 75% του συνολικού επιλέξιµου κόστους της εν λόγω ενέργειας.
 ---pagebreak--- 30.12.2006        EL                  Επίσημη Εφημερίδα της Ευρωπαϊκής Ένωσης                   L 409/95
                                                     Άρθρο 9
    Μια τελική έκθεση υποβάλλεται στην Επιτροπή έξι µήνες πριν από την ηµεροµηνία διάλυσης που
    προβλέπεται στη στρατηγική παύσης λειτουργίας, η οποία αναφέρεται στο άρθρο 6 παράγραφος 1
    στοιχείο α), ή έξι µήνες µετά την τελευταία κοινοτική πληρωµή, ανάλογα µε το ποιο συµβαίνει
    πρώτο, και πρέπει να περιλαµβάνει όλες τις αναγκαίες πληροφορίες οι οποίες θα επιτρέψουν στην
    Επιτροπή θα αξιολογήσει την υλοποίηση της συνδροµής και την επίτευξη των στόχων.
                                                    Άρθρο 10
    Η συνεισφορά του τελευταίου έτους καταβάλλεται σύµφωνα µε την ανάλυση των χρηµατοδοτικών
    αναγκών που αναφέρονται στο άρθρο 7 παράγραφος 2 και µε την προϋπόθεση ότι στις επιδόσεις
    του Ταµείου τηρείται η στρατηγική παύσης λειτουργίας που προβλέπεται στο άρθρο 6.
                                                    Άρθρο 11
    Η τελική ηµεροµηνία επιλεξιµότητας των δαπανών είναι η 31η ∆εκεµβρίου 2013.
 ---pagebreak--- L 409/96        EL                Επίσημη Εφημερίδα της Ευρωπαϊκής Ένωσης                  30.12.2006
                                               Άρθρο 12
   Ο παρών κανονισµός αρχίζει να ισχύει την 1η Ιανουαρίου 2007.
   Εκπνέει την 31η ∆εκεµβρίου 2010.
   Ο παρών κανονισµός είναι δεσµευτικός ως προς όλα τα µέρη του και ισχύει άµεσα σε κάθε κράτος
   µέλος.
   Βρυξέλλες, 21 ∆εκεµβρίου 2006.
                                              Για το Συµβούλιο
                                              Ο Πρόεδρος
                                             J. KORKEAOJA
                                           ______________